CELEX: E2006C0095
Language: da
Date: 2006-04-19 00:00:00
Title: 2006/95/: EFTA-Tilsynsmyndighedens afgørelse nr. 95/06/KOL af 19. april 2006 om 58. ændring af de proceduremæssige og materielle regler for statsstøtte

23.11.2006   
            
            
               DA
            
            
               Den Europæiske Unions Tidende
            
            
               L 324/38
            
         EFTA-TILSYNSMYNDIGHEDENS AFGØRELSE
   
   
      Nr. 95/06/KOL
   af 19. april 2006
   om 58. ændring af de proceduremæssige og materielle regler for statsstøtte
   EFTA-TILSYNSMYNDIGHEDEN HAR —
   under henvisning til aftalen om Det Europæiske Økonomiske Område (1), særlig artikel 61-63, og protokol 26 til denne aftale,
   under henvisning til aftalen mellem EFTA-staterne om oprettelse af en tilsynsmyndighed og en domstol (2), særlig artikel 24 og artikel 5, stk. 2, litra b), og artikel 1 i del I i protokol 3 til denne aftale, og
   ud fra følgende betragtninger:
   I henhold til artikel 24 i aftalen om Tilsynsmyndigheden og Domstolen skal EFTA-Tilsynsmyndigheden iværksætte bestemmelserne i EØS-aftalen om statsstøtte.
   EFTA-Tilsynsmyndigheden skal i henhold til artikel 5, stk. 2, litra b), i aftalen om Tilsynsmyndigheden og Domstolen udstede meddelelser og retningslinjer for sager, der er behandlet i EØS-aftalen, hvis dette er udtrykkeligt fastsat i denne aftale eller i aftalen om Tilsynsmyndigheden og Domstolen, eller hvis EFTA-Tilsynsmyndigheden finder det nødvendigt.
   De proceduremæssige og materielle regler for statsstøtte (3) blev vedtaget af EFTA-Tilsynsmyndigheden den 19. januar 1994 (4).
   Europa-Kommissionen har vedtaget ændringer til sin meddelelse om kortfristet eksportforsikring (5).
   Disse ændringer af meddelelsen er også relevante for Det Europæiske Økonomiske Samarbejdsområde.
   Der skal sikres en ensartet anvendelse af EØS-statsstøttereglerne i hele Det Europæiske Økonomiske Samarbejdsområde.
   I henhold til punkt II med overskriften »GENERELT« i slutningen af bilag XV til EØS-aftalen skal EFTA-Tilsynsmyndigheden efter høring af Europa-Kommissionen vedtage retsakter, der svarer til dem, som Kommissionen vedtager.
   Efter høring af Europa-Kommissionen.
   Under henvisning til, at EFTA-Tilsynsmyndigheden har hørt EFTA-staterne herom ved brevveksling af 7. februar 2006 —
   TRUFFET FØLGENDE AFGØRELSE:
   Artikel 1
   Kapitel 17A i retningslinjerne for statsstøtte »Kortfristet kreditforsikring« ændres som følger:
   
               1a)
            
            
               Fodnote 1 affattes således:
               »Dette kapitel svarer til Kommissionens meddelelse til medlemsstaterne i henhold til artikel 93, stk. 1, i EF-traktaten om anvendelse af artikel 92 og 93 i traktaten på kortfristet eksportkreditforsikring (EFT C 281 af 17.9.1997, s. 4), som ændret af Kommissionen i 2001 (EFT C 217 af 2.8.2001, s. 2, senest ændret i 2005 (EUT C 325 af 22.12.2005, s. 22).«
            
         
               1b)
            
            
               Der indsættes et nyt stykke som 17A.2, stk. 8, med følgende tekst:
               »Uanset definitionen af »markedsmæssige« risici i det foregående stykkes første punktum og hvis i det omfang der ikke findes noget privat forsikringsmarked i en EFTA-stat, betragtes kommercielle og politiske risici i forbindelse med offentlige og ikke-offentlige skyldnere i de lande, der er opført i bilaget, som værende midlertidigt »ikke-markedsmæssige«, hvis de pådrages af små og mellemstore virksomheder, der falder ind under den relevante EØS-definition
                   (6)
                  og i alt har en årlig omsætning på ikke over 2 mio. EUR
                   (7)
                  . Under sådanne omstændigheder skal et offentlig eller offentligt støttet eksportkreditforsikringsselskab så vidt muligt tilpasse sin præmie for sådanne »ikke-markedsmæssige« risici til de præmier, der opkræves andre steder af eksportkreditforsikringsselskaber for den pågældende type risiko, nemlig ved at tage hensyn til den begrænsede spredning i udenlandske købere, de forsikrede virksomheders karakteristika og de hermed forbundne omkostninger. EFTA-stater, der har til hensigt at sende en anmeldelse til Tilsynsmyndigheden om anvendelse af denne bestemmelse, vil være omfattet af den samme procedure og de samme betingelser som dem, der er fastsat i afsnit 17A.4, stk. 8-13 nedenfor for anvendelse af undtagelsesbestemmelsen. Tilsynsmyndigheden forbeholder sig ret til at ophæve denne bestemmelse eller tage betingelserne for dens anvendelse op til revision i samråd med EFTA-staterne, hvis den finder, at kapaciteten på det private forsikringsmarked inden for dette segment ændres i kapitlets gyldighedsperiode«.
               
            
         
               1c)
            
            
               Det nuværende stykke 8 og 9 i 17.A.2 får nyt nummer og bliver til 17A.2, stk. 9 og 10.
            
         
               1d)
            
            
               Det tidligere stk. 10 i 17A.2, erstattes af et nyt stk. 11 i 17A.2 med følgende tekst:
               »Det private genforsikringsmarkeds kapacitet varierer. Dette betyder, at definitionen af markedsmæssige risici ikke er uforanderlig og kan ændres over tid. Definitionen kan derfor tages op til overvejelse, især ved udløbet af dette kapitels gyldighedsperiode. Tilsynsmyndigheden vil konsultere EFTA-staternes repræsentanter med relevante erfaringer på dette område og med andre interesserede parter om sådanne fornyede overvejelser. Så vidt muligt skal ændringer i definitionen tage hensyn til EØS-lovgivningens rækkevidde på området for eksportkreditforsikring for at undgå konflikter eller retlig usikkerhed«.
            
         
               1e)
            
            
               17A.4, stk. 14, affattes således:
               »Disse retningslinjer finder anvendelse indtil den 31. december 2010.«
            
         Artikel 2
   EFTA-staterne vil blive underrettet om denne afgørelse ved brev sammen med en kopi af afgørelsen.
   Artikel 3
   Europa-Kommissionen underrettes i overensstemmelse med litra d) i protokol 27 til EØS-aftalen ved en kopi af afgørelsen.
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   Artikel 5
   Disse ændringer finder anvendelse fra datoen for vedtagelsen af denne afgørelse.
   
      Udfærdiget i Bruxelles, den 19. april 2006.
      
         
            På Tilsynsmyndighedens vegne
         
         Bjørn T. GRYDELAND
         
         
            Formand
         
         Kurt JÄGER
         
         
            Medlem af kollegiet
         
      
   
   
      (1)  I det følgende benævnt »EØS-aftalen«.
   
      (2)  I det følgende benævnt »aftalen om Tilsynsmyndigheden og Domstolen«.
   
      (3)  I det følgende benævnt »retningslijerne for statssøtte«.
   
      (4)  Oprindelig offentliggjort i EFT L 231 af 3.9.1994 og i EØS-tillæg nr. 32 hertil af samme dato, seneste ændring vedtaget ved afgørelse nr. 94/06/KOL af 19. april 2006 (endnu ikke offentliggjort).
   
      (5)  EUT C 325 af 22.12.2005, s. 22.
   
      (6)  Se kapitel 10 i retningslinjerne for statsstøtte vedrørende definitionen af små og mellemstore virksomheder (endnu ikke offentliggjort). Kapitel 10 i retningslinjerne for statsstøtte svarer til Kommissionen henstilling 2003/361/EF af 6. maj 2003 (EUT L 124 af 20.5.2003, s. 36).
   
   
      (7)  Beregningen af den relevante årlige eksportomsætning vil blive foretaget i overensstemmelse med afsnit 10.2.4 i kapitel 10 i retningslinjerne for statsstøtte. Bestemmelsernes kapitel 10, stk. 3 i retningslinjerne for statsstøtte vil finde tilsvarende anvendelse med hensyn til den relevante virksomheds årlige eksportomsætning. .